आनंदपुर साहिब। होला मोहल्ला पर देश-विदेश से लाखों की तादाद में आने वाले श्रद्धालुओं के लिए एसजीपीसी ने सभी प्रबंध मुकम्मल कर लिए हैं। इस संबंधी होला महल्ला पर शिरोमणि कमेटी श्रद्धालुओं की रिहायश के लिए आनंदपुर साहिब में एक टैंट सिटी बनाएगी। इसमें 20 से 25 हजार लोग मेले दौरान ठहर सकेंगे और लोगों को हर तरह की सुविधा दी जाएगी।
तख्त केसगढ़ साहिब में एसजीपीसी अध्यक्ष किरपाल सिंह बडूंगर ने कहा मेले में 28 किलोमीटर एरिया में किसी घटना और हादसे में जख्मी या मृत्यु होने पर एसजीपीसी की तरफ से श्रद्धालुओं का बीमा करवाया गया है। इस मौके दिल्ली के मैनेजमेंट कमेटी की हुई जीत पर उन्होंने मनजीत सिंह जीके और समूह मेंबरों को बधाई दी।
उधर 8 से 13 मार्च तक चलने वाले होला मोहल्ला में संगत की सुविधाओं के लिए किए जाने वाले प्रबंधों का जायजा लेने के लिए डीसी करूनेश शर्मा ने अधिकारियों के साथ मीटिंग की। डीसी करूनेश शर्मा ने कहा कि मेले के दौरान लगभग 20 से 25 लाख श्रद्धालु आने की संभावना है, जिनकी पार्किंग, लंगर, मेडिकल सहूलियतें और सुरक्षा के लिए उचित प्रबंधों की जरूरत है, जिसके लिए सभी विभाग ड्यूटी जिम्मेदारी से करें।
श्रद्धालुओं का बीमा भी करवाएगी कमेटी, मेला एरिया 9 सेक्टरों में बांटा, 24 घंटे ड्यूटी देंगे कर्मी
होला मोहल्ला में आने वाली संगत के लिए किए जाने वाले प्रबंधों का जायजा लेने को डीसी करूनेश शर्मा ने अधिकारियों से मेले में किए जाने वाले प्रबंधों का अलग-अलग विभागों के मुखियों से जायजा लिया। मेला क्षेेत्र को 9 सेक्टरों में बांटा गया और 24 घंटे मुलाजिम ड्यूटी पर तैनात रहेंगे।
मीटिंग के दौरान डीसी ने बताया कि इस साल पिछले सालों से ज्यादा श्रद्धालुओं के आने की संभावना है। इसलिए पुख्ता प्रबंध किए जाएं। उन्होंने कहा सभी प्रबंध समय पर मुकम्मल किए जाएं। डीसी ने कई विभागों की तरफ से कंट्रोल रूम में ड्यूटियां लगाने संबंधी रिपोर्टें न भेजने को गंभीरता के साथ लेते हुए रिपोर्टें तुरंत भेजने के लिए कहा।
उन्होंने बताया राकेश कुमार एसडीएम आनंदपुर साहिब को मेला अफसर, जबकि मनवीर सिंह ढिल्लों तहसीलदार को सहायक मेला अफसर लगाया गया है। मेले दौरान एसडीएम दफ्तर में मुख्य कंट्रोल रूम के अलावा एक मुख्य पुलिस कंट्रोल रूम और श्री केसगढ़ साहिब में अलग कंट्रोल रूम बनाया जा रहा है यह सभी कंट्रोल रूम 24 घंटे काम करेंगे।
hin_Deva hin_Deva hin_Deva hin_Deva hin_Deva hin_Deva hin_Deva